Corno d'Africa

El Corno d'Africa la xe na rejon geografica de l'Africa Orientale che comprende i Stati de Eritrea, Etiopia, Gibuti e Somalia. El corno d'Africa el xe bagnà dal Mar Roso e da l'Oceano Indiano. El se ciama così par la forma de la costa co la riva rente a la Penisola Arabica.

 Storia 
I ricatamenti archeologici ne dixe che la zona del Corno d’Africa la ga na storia che la riva fin ai primordi de l'umanità. I pi antichi resti de ominidi e de l’omo moderno i xe stà catà qi, inte la rejon de l’Afar (Etiopia). El Regno de Axum el xe stà el regno pi grande de la rejon, e quel che ga durà de pi.
Al tempo de la colonizasion, el Corno d’Africa el xe stà ocupà da le potense eoropee par la so importansa geo-pułìtega. Anca ancò se cata ne la rejon basi militari francexi e americane (a Gibuti), ma anca italiane e inglexi (Kenya).
Dopo la fin de la colonizasione, el Corno d’Africa el xe stà al centro de guere (de indipendensa par l’Eritrea, de autodeterminasion par l’Ogaden, civile in Somalia) e de carestie ricorenti. Tuti i paexi del Corno d’Africa i xe tra i pi poveri del mondo, anca se la posibilità de svilupo l’è tanta.

 Zeografia 
La metà de le montagne africane pi alte de domila metri le se cata in tel Corno d’Africa. Quasi tuto l’interno de la rejon el xe on gran altipiano, rico de acqua. La Rift Valley la pasa par de qi prima de traversar el Mar Roso e pasar par la penisola Arabica. En tel Corno d’Africa se cata anca rejoni soto el livel del mar (Afar e Ogaden), deserti (longo tuta la costa) e bariere coraline le se cata longo la costa. La rejone la xe a elevato rischio sismico.

Categoria:Rejon zeogràfeghe africane
Categoria:Pàjine co erori inte łe mape